পিয়ের-এমেরিক অবামেয়াং

**পিয়ের-এমেরিক এমিলিয়ানো ফ্রঁসোয়া অবামেয়াং** (; জন্ম: ১৮ জুন ১৯৮৯; **পিয়ের-এমেরিক অবামেয়াং** নামে সুপরিচিত) হলেন একজন গ্যাবনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

১৯৯৫–৯৬ মৌসুমে, ফরাসি ফুটবল ক্লাব লুইসেরির যুব পর্যায়ের হয়ে খেলার মাধ্যমে অবামেয়াং ফুটবল জগতে প্রবেশ করেছেন এবং পরবর্তীকালে নিস, লুইসেরি, লাভালোয়া, বাস্তিয়া এবং এসি মিলানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, ইতালীয় ক্লাব এসি মিলানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর দিজোঁ, লিল, মোনাকো এবং সেঁত-এতিয়েনের হয়ে ধারে খেলেছেন। ২০১০–১১ মৌসুমে তিনি প্রায় ২ মিলিয়ন ইউরোর বিনিময়ে ফরাসি ক্লাব সেঁত-এতিয়েনে যোগদান করেছেন। সেঁত-এতিয়েনের হয়ে তার সর্বশেষ মৌসুমে তিনি ২০১২–১৩ কুপ দে লা লিগের শিরোপা জয়লাভ করেছেন। সেঁত-এতিয়েনে তিন মৌসুম অতিবাহিত করার পর প্রায় ১৩ মিলিয়ন ইউরোর বিনিময়ে জার্মান ক্লাব বরুসিয়া ডর্টমুন্ডের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২১৩ ম্যাচে ১৪১টি গোল করেছেন। ২০১৭–১৮ মৌসুমে, তিনি প্রায় ৬৪ মিলিয়ন ইউরোর বিনিময়ে আর্সেনালে যোগদান করেছেন, যেখানে তিনি ১২৮ ম্যাচে ৬৮টি গোল করার পাশাপাশি দলটির অধিনায়কের দায়িত্ব পালন করেছিলেন। ২০২১–২২ মৌসুমে, তিনি আর্সেনাল হতে স্পেনীয় ক্লাব বার্সেলোনায় যোগদান করেছেন। ২০২২–২৩ মৌসুমে, তিনি প্রায় ১২ মিলিয়ন ইউরোর বিনিময়ে বার্সেলোনা হতে ইংরেজ ক্লাব চেলসিতে যোগদান করেছেন।

২০০৯ সালে, অবামেয়াং ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করার তিন বছর পর, তিনি গ্যাবন অনূর্ধ্ব-২৩ দলের হয়ে গ্যাবনের বয়সভিত্তিক পর্যায়ে অভিষেক করেছিলেন। তিনি ২০০৯ সালে গ্যাবনের হয়ে আন্তর্জাতিক পর্যায়ে অভিষেক করেছেন; গ্যাবনের জার্সি গায়ে তিনি এপর্যন্ত ৭২ ম্যাচে ৩০টি গোল করেছেন। তিনি গ্যাবনের হয়ে এপর্যন্ত ৪টি আফ্রিকা কাপ অব নেশন্সে (২০১০, ২০১২, ২০১৫ এবং ২০১৭) অংশগ্রহণ করেছেন।

ব্যক্তিগতভাবে, অবামেয়াং বেশ কিছু পুরস্কার জয়লাভ করেছেন, যার মধ্যে ২০১৫–১৬ বুন্দেসলিগার মৌসুম সেরা খেলোয়াড় এবং ২০১৮–১৯ প্রিমিয়ার লিগের গোল্ডেন বুট অন্যতম। দলগতভাবে, অবামেয়াং এপর্যন্ত ৬টি শিরোপা জয়লাভ করেছেন, যার মধ্যে ১টি সেঁত-এতিয়েনের হয়ে, ৩টি বরুসিয়া ডর্টমুন্ডের হয়ে এবং ২টি আর্সেনালের হয়ে জয়লাভ করেছেন।

## প্রারম্ভিক জীবন
পিয়ের-এমেরিক এমিলিয়ানো ফ্রঁসোয়া অবামেয়াং ১৯৮৯ সালের ১৮ই জুন তারিখে ফ্রান্সের লাভালে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
অবামেয়াং গ্যাবন অনূর্ধ্ব-২৩ দলের হয়ে খেলার মাধ্যমে গ্যাবনের প্রতিনিধিত্ব করেছেন। গ্যাবনের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। এছাড়াও তিনি ফ্রান্স অনূর্ধ্ব-২১ দলের হয়ে ১ ম্যাচে অংশগ্রহণ করেছেন।

২০২২ সালের ১৮ই মে তারিখে অবামেয়াং আন্তর্জাতিক ফুটবল থেকে অবসর গ্রহণ করেছেন।

## পরিসংখ্যান
### ক্লাব

### আন্তর্জাতিক

## সম্মাননা

### ক্লাব
; সেঁত-এতিয়েন 
* কুপ দে লা লিগ: ২০১২–১৩

; বরুসিয়া ডর্টমুন্ড
* ডিএফবি পোকাল: ২০১৬–১৭ রানার-আপ: ২০১৩–১৪, ২০১৪–১৫, ২০১৫–১৬
* ডিএফএল সুপার কাপ: ২০১৩, ২০১৪

; আর্সেনাল
* এফএ কাপ: ২০১৯–২০
* এফএ কমিউনিটি শিল্ড: ২০২০
* ফুটবল লিগ কাপ রানার-আপ: ২০১৭–১৮
*উয়েফা ইউরোপা লিগ রানার-আপ: ২০১৮–১৯

### ব্যক্তিগত
* লিগ ১ বর্ষসেরা আফ্রিকান খেলোয়াড়: ২০১২–১৩
* ইউএনএফপি লিগ ১ বর্ষসেরা দল: ২০১২–১৩
* ইউএনএফপি লিগ ১ মাসসেরা খেলোয়াড়: ফেব্রুয়ারি ২০১২, অক্টোবর ২০১২, ফেব্রুয়ারি ২০১৩
* সিএএফ বর্ষসেরা দল: ২০১৩, ২০১৪, ২০১৫, ২০১৬, ২০১৮, ২০১৯
* প্রিক্স মার্ক-ভিভিয়ান ফো: ২০১৩
* উয়েফা ইউরোপা লিগ মৌসুমসেরা দল: ২০১৫–১৬, ২০১৮–১৯
* বরুশিয়া ডর্টমুন্ড মৌসুমসেরা খেলোয়াড়: ২০১৪–১৫
* বুন্দেসলিগা মৌসুমসেরা দল: ২০১৬–১৭
* বর্ষসেরা আফ্রিকান ফুটবলার: ২০১৫
* বুন্দেসলিগা বর্ষসেরা খেলোয়াড়: ২০১৫–১৬
* ফেসবুক ফুটবল বর্ষসেরা বুন্দেসলিগার খেলোয়াড়: ২০১৬
* বুন্দেসলিগার সর্বোচ্চ গোলদাতা: ২০১৬–১৭
* প্রিমিয়ার লিগ মাসসেরা খেলোয়াড়: অক্টোবর ২০১৮, সেপ্টেম্বর ২০১৯
* প্রিমিয়ার লিগ গোল্ডেন বুট: ২০১৮–১৯ (যৌথভাবে)
* আর্সেনাল বর্ষসেরা খেলোয়ড়: ২০১৯–২০
* পিএফএ বর্ষসেরা দল: ২০১৯–২০
* আইএফএফএইচএস বর্ষসেরা পুরুষ দল: ২০২০
* আইএফএফএইচএস দশকসেরা দল: ২০১১–২০২০

### অন্যান্য
* কমান্ডার অফ দি ন্যাশনাল অর্ডার অফ মেরিট অফ গ্যাবন: ২০১৬

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:এসি মিলানের খেলোয়াড়
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড়
বিষয়শ্রেণী:দিজোঁ ফুটবল কোত দরের খেলোয়াড়
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০১৭ আফ্রিকা কাপ অব নেশন্সের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:২০১৫ আফ্রিকা কাপ অব নেশন্সের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:লিগ ২-এর খেলোয়াড়
বিষয়শ্রেণী:স্পেনীয় বংশোদ্ভূত ফরাসি ব্যক্তি
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:মোনাকোয় প্রবাসী ফুটবলার
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:কিকার-টরিয়াগার্কানোনে পুরস্কার বিজয়ী
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:মোনাকোয় ফরাসি প্রবাসী ক্রীড়াবিদ
বিষয়শ্রেণী:২০১২ আফ্রিকা কাপ অব নেশন্সের খেলোয়াড়
বিষয়শ্রেণী:ফুটবল ক্লাব রোয়েঁর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:গ্যাবনের পুরুষ আন্তর্জাতিক ফুটবলার
বিষয়শ্রেণী:গাবোনীয় ফুটবলার
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:স্পোর্টিং ক্লাব বাস্তিয়ার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:২০১০ আফ্রিকা কাপ অব নেশন্সের খেলোয়াড়
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:গ্যাবনের নাগরিকীকৃত নাগরিক
বিষয়শ্রেণী:আল কাদসিয়াহ ফুটবল ক্লাবের খেলোয়াড়
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার